alexandrainst/scandi-wiki huggingface dataset:
Milta

Miltað (eða milti) er líffæri úr eitilvef, hluti bæði vessa- og ónæmiskerfis, milli maga og þindar. Þéttur bandvefur myndar hylki þess. Miltað er forðabúr blóðs og hefur að geyma ýmis blóðkorn, s.s. rauðkorn, hvítfrumur og átfrumur. Ólíkt öðrum einingum vessakerfis síar milta ekki vessa.

Miltað tæmist við blóðmissi fyrir tilstuðlan driftaugakerfis, til að viðhalda samvægi. Þá haldast eðlileg rúmmál og þrýstingur blóðs. Í hlaupadýrum, svo sem köttum, virkar miltað eins og „blóðbanki“ sem gefur frá sér rauðkorn við aukið álag sem kallar á súrefnisnotkun. Á þennan hátt verða þessir einstaklingar ekki móðir og eftir álagið geta þeir aftur sett rauðkornaskammt í „geymslu“ á ný.

Í milta myndast B-eitilfrumur og verða að mótefnaframleiðandi B-verkfrumum (plasmafrumum). Frumur í miltanu sundra bakteríum, gömlum rauðkornum og blóðflögum. Þá er miltað forðabúr járns í líkamanum ásamt lifur.

Tenglar

Líffæri
B.G. og Ingibjörg - Þín innsta þrá

Þín innsta þrá er 45-snúninga hljómplata gefin út af SG - hljómplötum árið 1970. Á henni flytja B. G. og Ingibjörg tvö lög.

Lagalisti 
 Þín innsta þrá - Lag - texti: Granata/ Verard - Jóhanna G. Erlingsson 
 Mín æskuást - Lag - texti: Baldur Geirmundsson - Jóhanna G. Erlingsson

SG-hljómplötur
Hljómplötur gefnar út árið 1970
Ellý Vilhjálms - Það er svo ótalmargt

Það er svo ótalmargt er 45-snúninga hljómplata gefin út af SG - hljómplötum árið 1970. Á henni flytur Elly Vilhjálms tvö lög.

Lagalisti  
 „Það er svo ótalmargt“ - Lag - texti: Lindsey/Smith - Jóhanna G. Erlingson
 „Hver ert þú“ - Lag - texti: Crewe/Gaudian - Þorsteinn Eggertsson

SG-hljómplötur
Hljómplötur gefnar út árið 1970
Tatarar - Gljúfurbarn

Gljúfurbarn eða SG-550 er 45-snúninga hljómplata gefin út af SG - hljómplötum árið 1970. Á henni flytja Tatarar tvö lög.

Lagalisti 
 „Gljúfurbarn“ - Lag - texti: Tatarar
 „Fimmta boðorðið“ - Lag - texti: Tatarar

Textabrot af bakhlið plötuumslags 

SG-hljómplötur
Hljómplötur gefnar út árið 1970
Siglingastofnun Íslands

Siglingastofnun Íslands var íslensk stofnun sem hafði það hlutverk að tryggja öryggi á sjó og við hafnir landsins og stuðla að hagkvæmum siglingum.

Frá og með 1935 hafa allir bátar lengri en 6 metrar verið skyldir til opinberrar skráningar og eftirlits. Aðalskrifstofa er í Kópavogi en útibú er einnig rekið á Ísafirði.

Saga
Fyrsti vitinn sem byggður var á Íslandi var Reykjanesviti árið 1878. Fyrst um sinn sá landshöfðinginn um umsjón með vitanum og seinna, árið 1897, tók skólastjóri Stýrimannaskólans við. Þegar heimastjórn komst á 1904 var stofnað embætti landverkfræðings. Tveimur árum seinna var Thorvald Krabbe skipaður annar landverkfræðingur sem tók að sér vita- og hafnarmál. Árið 1918, þegar Ísland varð fullvalda var hann skipaður sérlegur vita- og hafnamálastjóri Vita- og hafnamálastofnunnar. Lög um skráningu skipa voru sett 1896, eftirlit skipa 1903 og lög um skoðun skipa 1922. Skipaskoðun ríkisins og Skipaskráningarstofa ríkisins voru stofnaðar 1930 og skipaskoðunarstjórinn Ólafur Th. Sveinsson sem áður hafði starfað sem skipaeftirlitsmaður. Árið 1970 breytti Skipaskoðun ríkisins um nafn og hét frá því Siglingamálastofnun ríkisins. Siglingamálastofnun og Vita- og hafnamálastofnun sameinuðust svo í Siglingastofnun Íslands 1. október 1996.

Árið 2012 voru Flugmálastjórn Íslands, Umferðarstofa og stjórnsýslu- og eftirlitsverkefni Siglingastofnunar Íslands og Vegagerðarinnar sameinuð undir heitinu Farsýslan. Árið eftir var nafni stofnunarinnar breytt í Samgöngustofu. Framkvæmda- og rekstrarverkefni Siglingastofnunar Íslands og Vegagerðarinnar voru sameinuð undir Vegagerðinni, framkvæmdastofnun samgöngumála.

Tenglar
Vefur Siglingarstofnunar 18. júní 2013
Lög um Siglingastofnun Íslands (felld úr gildi með lögum nr. 119/2012)

Tilvísanir 

Samgöngur á Íslandi
Opinberar stofnanir á Íslandi
Kristín Ólafsdóttir - Tennurnar mínar

Tennurnar mínar er 45-snúninga hljómplata gefin út af SG - hljómplötum árið 1971. Á henni flytur Kristín Ólafsdóttir tvö ný barnalög. Útsetningar og hljómsveitarstjórn, Reynir Sigurðsson. Um hljóðritun sá Ríkisútvarpið. Ljósmynd á umslagi er eftir Jóhönnu Ólafsdóttur. Teikningar á umslagi gerði Halldór Pétursson

Lagalisti 
 „Tennurnar mínar“ - Lag - texti: Kare Gröttum - Örn Snorrason - Lag þetta er gefið út á SG-hljómplötu að tilhlutan Tannlæknafélags Íslands.
 „Dýramál“ - Lag - texti: Gísli Kristjánsson - Hjörtur Hjálmarsson

Tennurnar mínar 
Hjá tannlækni ég tafði um stund
og trúið mér, að þar
mér ekkert reyndist óttarlegt.
Hann afbragðs óður var.
Hann spurði bara: „Burstarðu tennur þínar?"
Svo brosti hann glaður, þegar hann sá mínar.

Viðlag:
Það skemmist ei tönn, sem er skínandi hrein.
Því skal ég ekki neitt láta vinna þeim mein.
Þann krakka er í sífellu sœlgœti vill,
sœkir heim tannpínan ill.
Það er grátlegt og leitt,
það er grátlegt og leitt,
að geta varla tuggið neitt.

Á eftir mat ég alltaf bursta
eins og vera ber.
Ég skola munn og skirpi i vask
og skoða tennur fer.
Í spegli lít ég yfir allt það hreina.
Já, aldrei má ég láta skemmast neina.

Ég œtla að borða ávexti
og alls kyns hollan mat,
og ekki skal ég hreyfa hönd,
þótt horfi á kökufat.
Mér þykir hart, að heimsins villimönnum
hljótist meira gagn af sínum tönnum.

Hver óskemmd tönn er eins og perla,
eitt hið bezta skart,
því skal ég halda heiðri í
það holla, sem er margt.
Þótt sumir aðrir ekki hugsi um sínar
ég ætla að reyna að vernda mínar.

(Þýtt úr norsku: Örn Snorrason).

SG-hljómplötur
Hljómplötur gefnar út árið 1971
Árni Tryggvason - Færeyingur á Íslandi

Færeyingur á Íslandi er 45-snúninga hljómplata gefin út af SG - hljómplötum árið 1971. Á henni flytur Árni Tryggvason tvö lög.

Lagalisti 
 Færeyingur á Íslandi - Lag - texti: Loftur Guðmundsson - Halldór Kristinsson
 Grettis-ríma - Lag - texti: Færeyskt þjóðlag - Gunnar Eyjólfsson/ Helgi S. Jónsson

SG-hljómplötur
Hljómplötur gefnar út árið 1971
Róbert Arnfinnsson - Ef ég væri ríkur

Ef ég væri ríkur er 45-snúninga hljómplata gefin út af SG - hljómplötum árið 1971. Á henni flytur Róbert Arnfinnsson lög úr söngleikjunum Zorba undir stjórn Garðars Cortes og Fiðlaranum á þakinu undir stjórn Jóns Sigurðssonar. Bakraddir Eddukórinn. Teikningar gerði Halldór Pétursson.

Lagalisti 
 Í fyrsta sinn - Lag - texti: John Kander - Þorsteinn Valdimarsson
 Ég er frjáls - Lag - texti: John Kander - Þorsteinn Valdimarsson
 Ef ég væri ríkur - Lag - texti: Jerry Bock - Egill Bjarnason
 Sól rís, sól sest - Lag - texti: Jerry Bock - Egill Bjarnason

Um lögin 
Fyrstu tvö lögin eru úr grikkjanum „Zorba“ en tvö síðastnefndu úr þeim fræga söngleik „Fiðlarinn á þakinu“ sem varð metsölustykki í Þjóðleikhúsinu.

SG-hljómplötur
Hljómplötur gefnar út árið 1971
Mjöll Hólm - Jón er kominn heim

Jón er kominn heim er 45-snúninga hljómplata gefin út af SG - hljómplötum árið 1971. Á henni flytur Mjöll Hólm tvö lög. Undirleikur var keyptur erlendis frá.

Lagalisti 
 Jón er kominn heim - Lag - texti: Robinson - Iðunn Steinsdóttir 
 Ástarþrá - Lag - texti: Chris Andrews -  Iðunn Steinsdóttir

Jón er kominn heim 
Ég er hýr og ég er rjóð, Jón er kominn heim.
Ég er glöð og ég er góð, Jón er kominn heim
Kvíða, mæð' og angist er, aftur vikið burt frá mér
því Jón er kominn heim
 
Vorkvöld eitt þá fór hann Jón í fússi burt
Föl og hnípin eftir sat ég hér
En brennheit var mín þrá, og býsn ég eltist þá
og brosið hvarf af andlitinu  á mér

Ég er hýr og ég er rjóð ...

Loks í gær var drepið létt á dyr hjá mér
Drottinn minn og úti stóð hann Jón
Þó víða færir þú, þú varla fyndir nú
í veröldinni lukkulegri hjón

Ég er hýr og ég er rjóð ...

SG-hljómplötur
Hljómplötur gefnar út árið 1971
Hlíðavöllur

Hlíðavöllur er golfvöllur staðsettur í Mosfellsbæ og er völlur golfklúbbsins Kjalar.

Saga
Í maí árið 1983 leigði golfklúbburinn Kjölur land fyrir völlinn til 20 ára af Mosfellshrepp. Framkvæmd við völlinn hófst svo strax sama sumar og var að mestu leyti unnin í sjálfboðavinnu. Framkvæmdum lauk svo árið 1986 og var 9 holu völlurinn formlega opnaður í júlí sama ár. Komnar eru hugmyndir um stækkunn vallarins upp í 18 holur.

Lengd

Tengt efni 
 Golfklúbburinn Kjölur

Tilvísanir

Íslenskir 9 holu golfvellir
Ragnar Bjarnason - Ástarsaga

Ástarsaga er 45-snúninga hljómplata gefin út af SG - hljómplötum árið 1972. Á henni flytur Ragnar Bjarnason tvö lög. Útsetning og hljómsveitarstjórn Jón Sigurðsson.

Lagalisti 
 Ástarsaga - Lag - texti: C. Sigman/ F. Lai - Jóhanna G. Erlingsson 
 Bíddu mín - Lag - texti: Gerard/ Barnet/ Barnes - Jónas Friðrik

Um lag
Lagið Ástarsaga hlaut miklar vinsældir á sínum tíma og trónaði vinsældarlista svo vikum skipti.

SG-hljómplötur
Hljómplötur gefnar út árið 1972
Golfklúbbur Reykjavíkur

Golfklúbbur Reykjavíkur (skammstafað GR) er íslenskur golfklúbbur staðsettur í Reykjavík. Klúbburinn rekur þrjá golfvelli: Grafarholtsvöllur, Korpúlfsstaðavöllur og „Litli völlur“.

Saga
Golfklúbbur Reykjavíkur var stofnaður 14. desember árið 1934 undir nafninu „Golfklúbbur Íslands“ og var fyrsti golfklúbbur sem stofnaður hefur verið á Íslandi. Nafninu var breytt í Golfklúbb Reykjavíkur þegar aðrir golfvellir voru stofnaðir.

Golfvellir

Grafarholtsvöllur

Korpúlfsstaðavöllur

Litli völlur

Tilvísanir

Tenglar
 Heimasíða Golfklúbbs Reykjavíkur
 Golfklúbbur Reykjavíkur á Golf.is

Íþróttabandalag Reykjavíkur
Reykjarvíkurgolfvöllur
Karl Einarsson (eftirherma) - Heimsmeistaraeinvígið í skák í Laugardalshöll 1972

Heimsmeistaraeinvígið í skák í Laugardalshöll 1972 er-45 snúninga hljómplata gefin út af SG - hljómplötum árið 1972. Á henni flytur Karl Einarsson eftirherma gamanþátt eftir Spóa. Myndin á framhlið plötuumslagsins er eftir hinn kunna listamann, Halldór Pétursson.

Lagalisti 
 „Heimsmeistaraeinvígið í skák í Laugardalshöll 1972“. Texti Spói -

Textabrot af bakhlið plötuumslags 

SG-hljómplötur
Hljómplötur gefnar út árið 1972
Golfklúbbur

Golfklúbbur er klúbbur áhugamanna um íþróttina golf.

Tengt efni 
 Listi yfir íslenska golfklúbba
Hanna Valdís - Lína Langsokkur

Lína langsokkur er 45-snúninga hljómplata gefin út af SG - hljómplötum árið 1972. Á henni flytur Hanna Valdís Guðmundsdóttir fjögur lög eftir sænska rithöfundinn Astrid Lindgren. Þýðing söngtexta á íslensku gerði Kristján frá Djúpalæk. Hljómsveit Ólafs Gauks leikur undir. Hana skipa: Carl Möller, Kristinn Sigmarsson, Ólafur Gaukur og Erlendur Svavarsson.

Lagalisti 
 Lína Langsokkur - Lag - texti: Astrid Lindgren 
 Kisa mín - Lag - texti: Astrid Lindgren
 Öfugmæli - Lag - texti: Astrid Lindgren 
 Langa langa afi - Lag - texti: Astrid Lindgren

Lína langsokkur
Hér skal nú glens og gaman
við getum spjallað saman.
Gáum hvað þú getur,
vinur, gettu hver ég er?
Verðlaun þér ég veiti,
ef að veiztu hvað ég heiti.
Vaðir þú í villu,
þetta vil ég segja þér:

Hér sérðu Línu Langsokk 
Tralla-hopp, tralla-hei — 
tralla-hopp sa-sa. Hér sérðu 
Línu Langsokk, já, líttu — það 
er ég.

Svo þú sérð minn apa,
minn sœta, fína, litla apa.
Herrann Níels heitir,
já — hann heitir reyndar það.
Hérna höll mín gnœfir
við himinn töfraborg  mín gnœfir.
Fannstu annan fegri
eða frœgðar meiri stað?

Hér sérðu Línu Langsokk . . .

Þú höll ei hefur slíka, ég á 
hest og rottu líka. Og kúf-
fullan af krónum einnig kistil 
á ég mér. Veri allir vinir 
velkomnir, einnig hinir. Nú 
lifað skal og leikið. Þá skal 
líf í tuskur hér.

Hér sérðu Línu Langsokk . . .

SG-hljómplötur
Hljómplötur gefnar út árið 1972
Halldór Kristinsson - Lamb í grænu túni

Lamb í grænu túni er 45-snúninga hljómplata gefin út af SG - hljómplötum árið 1973. Á henni flytur Halldór Kristinsson fimm lög. Um útsetningar og hljómsveitarstjórn sá Jón Sigurðsson.

Lagalisti 
 Lamb í grænu túni - Lag - texti: Halldór Kristinsson - Jóhannes úr Kötlum 
 Seppi sat á hól - Lag - texti: Halldór Kristinsson - Jóhannes úr Kötlum
 Rottan með skottið - Lag - texti: Halldór Kristinsson - Jóhannes úr Kötlum
 Afi gamli á eina kú - Lag - texti: Halldór Kristinsson - Jóhannes úr Kötlum
 Fífill í túni - Lag - texti: Halldór Kristinsson - Jóhannes úr Kötlum

Textabrot af bakhlið plötuumslags 

SG-hljómplötur
Hljómplötur gefnar út árið 1973
Sólskinskórinn - Sól skín á mig

Sól skín á mig er 45-snúninga hljómplata gefin út af SG - hljómplötum árið 1973. Á henni flytur Sólskinskórinn fjögur ný barnalög. Um kórstjórn, hljómsveitarstjórn og útsetningar sá Magnús Pétursson. Ljósmynd á framhlið tók Kristinn Benediktsson.

Lagalisti  
 Sól skín á mig - Lag - texti: S. Gilmark — Magnús Pétursson og Sveinbjörn Einarsson
 Kisu tango - Lag - texti: Japanskt barnalag — Magnús Pétursson
 Dönsum dátt - Lag - texti: S. Gilmark — Magnús Pétursson
 Sirkusinn er hér - Lag - texti: S. Gilmark — Magnús Pétursson

Sól, sól skín á mig 
Sólin er risin, sumar í blænum,
sveitirnar klæðast nú feldinum grænum.
Ómar allt lífið af ylríkum söng
unaðsbjörtu dægrin löng. 

Sól, sól skín á mig;
ský, ský burt með þig.
Gott er í sólinni að gleðja sig.
Sól, sól skín á mig.

Blómbrekkur skrautlegar iðandi anga,
andblærinn gælir við marglita vanga.
Ómar allt lífið af ylríkum söng
unaðsbjörtu dægrin löng.

Sól, sól skín á mig…

Leikandi skarinn af ánægju iðar,
áin til samlætis glitrar og niðar.
Ómar allt lífið af ylríkum söng
unaðsbjörtu dægrin löng.

Sól, sól skín á mig…

Blómkrónur skínandi blöðum úr slétta.
Bikar sinn fullan af hunangi rétta.
Ómar allt lífið af ylríkum söng
unaðsbjörtu dægrin löng.

Sól, sól skín á mig…

Finnst mér nú tilveran órofa eining
úrelt sú kenning um mismun og greining.
Ómar allt lífið af ylríkum söng
unaðsbjörtu dægrin löng.

Textabrot af bakhlið plötuumslags 

SG-hljómplötur
Hljómplötur gefnar út árið 1973
Hólmavíkurkirkja

Hólmavíkurkirkja stendur á Brennuhól í miðju þorpinu á Hólmavík við Steingrímsfjörð á Ströndum. Hún var vígð á uppstigningardag árið 1968 af Sigurbirni Einarssyni biskup. Kirkjan hafði þá verið rúman áratug í byggingu, en prestsetur hafði verið á Hólmavík frá því um miðja 20. öld.

Tenglar
Hólmavíkurkirkja á kirkjukort.net 
Kirkjur á Íslandi
Kaldrananeskirkja

Kaldrananeskirkja er friðuð kirkja sem stendur á Kaldrananesi utarlega við sunnanverðan Bjarnarfjörð á Ströndum. Þar var lengi bændakirkja, en kirkjubyggingin sem nú stendur á Kaldrananesi er næstelsta hús Strandasýslu, byggð árið 1851 úr timbri og er klædd með járni. Kirkjan var gefin söfnuðinum um miðja 20. öld. 

Í Kaldrananeskirkju er margt góðra gripa. Á kirkjuhurðinni er hringur með áletrun frá 1840. Altiaristaflan er eftir C. Rosenberg og er máluð eftir höggmynd Bertel Thorvaldsen af frelsaranum. Kirkjan á einnig merkan kaleik, patínu (diskur undir oblátur) og tvær klukkur, aðra með ártalinu 1798.
 
Undanfarin ár hefur hægt og bítandi verið unnið að viðgerðum á kirkjunni. Einnig hefur umhverfi kirkjunnar verið lagfært töluvert, t.d. hlaðinn nýr veggur kringum kirkjugarðinn.

Tenglar
Kaldrananeskirkja á kirkjukort.net 

Kirkjur á Íslandi
Síður sem þurfa hnit
Svanhildur Jakobsdóttir - Ég hugsa til pabba

Ég hugsa til pabba er 45-snúninga hljómplata gefin út af SG - hljómplötum árið 1973. Á henni flytur Svanhildur Jakobsdóttir tvö lög.

Lagalisti 
 Ég hugsa til pabba - Lag - texti: Gylfi Ægisson
 Ég og þú og við tvö - Lag - texti: Erlent alþýðulag - Ólafur Gaukur

SG-hljómplötur
Hljómplötur gefnar út árið 1973
Brasilía (borg)

Brasilía (portúgalska: Brasília) er höfuðborg Brasilíu og hluti af héraðinu Distrito Federal. Á stórborgarsvæði hennar búa rúmar 3 milljónir (2019). Borgin er dæmi um tilbúið samfélag og var hún hönnuð af arkitektinum Oscar Niemeyer og byggð á 41 mánuði á árunum 1956 til 1960.

Tenglar 
 Tvær höfuðborgir byggðar frá grunni; grein í Lesbók Morgunblaðsins 1968

Borgir í Brasilíu
Ríad

Ríad (arabíska: الرياض ar-Riyāḍ, enska: Riyadh) er stærsta borg og  höfuðborg Sádi-Arabíu. Borgin er staðsett á miðjum Arabíuskaganum á stórri hásléttu. Íbúafjöldi borgarinnar rúmlega 4.260.000 manns (um 20% þjóðarinnar).

Borgarstjóri Ríad er Abdul Aziz ibn Ayyaf Al Migrin síðan 1998.

Nafnið 
Nafnið Ríad er dregið af arabíska orðinu rawdha sem þýðir garður, nánar tiltekið þess kyns garðar sem myndast í eyðimörkum eftir að rignt hefur á vorin. Þar sem Ríad stendur í dag hefur verið frjósamt svæði í miðri eyðimörkinni í yfir 1500 ár. Sú byggð sem spratt þar var upprunalega þekkt fyrir pálmatrén og aldingarðana sem þar uxu og var nafnið Ríad því valið.

Borgir í Sádi-Arabíu
Höfuðborgir
Fjölmargir - Sannleiksfestin

Sannleiksfestin er 45-snúninga hljómplata gefin út af SG - hljómplötum árið 1974. Á henni flytja fjölmargir listamenn lögin úr barnaleikritinu Sannleiksfestin eftir Gunnar Friðþjófsson. Hljómsveitarstjórn var í höndum Árna Ísleifs og um útsetningar sáu Gunnar Friðþjófsson og Árni Ísleifs. Teikningu á framhlið umslagsins gerði Halldór Pétursson.

Hlutverk 
 Herdís, ung telpa - Þóra Lovísa Friðleifsdóttir
 Glosi galdrakarl - Gunnar Magnússon
 Lárus, aðstoðarmaður Glosa - Ingólfur Sigurðsson
 Mamma Herdísar - Helga Bjarnleif Björnsdóttir
 Pabbi Herdísar - Skúli Gíslason 
 Hlín, vinkona Herdísar - Guðbjörg Helgadóttir
 Siggi, vinur Herdísar' - Gunnar Friðþjófsson

Hljóðbrot 

SG-hljómplötur
Hljómplötur gefnar út árið 1981
Trípólí

Trípólí (arabíska طرابلس Ṭarābulus, einnig طرابلس الغرب Ṭarā-bu-lus al-Gharb) er höfuðborg Líbýu. Borgin er stærsta borg landsins, þar búa alls 1.780.000 manns (október 2007). Borgin var upphaflega stofnuð af Fönikíumönnum á 7. öld f.Kr. og hét þá Oea. 

Borgir í Líbýu
Höfuðborgir
Hafnarborgir
Úlan Bator

Úlan Bator (mongólska Улаанбаатар) er höfuðborg Mongólíu. Í gegnum tíðina hefur borgin heitið mörgum nöfnum. Á árunum 1639-1706 hét hún Örgöö og á árunum 1706-1911 hét hún Ikh Khüree, Da Khüree eða einfaldlega Khüree. Íbúar borgarinnar eru um ein milljón talsins.

Borgir í Mongólíu
N'Djamena

N'Djamena er höfuðborg Tjad, auk þess að vera langstærsta borg landsins. Íbúar borgarinnar eru alls 721.000 talsins. Aðal iðngrein borgarinnar er kjötvinnsla.

Borgir í Tjad
Höfuðborgir
Níamey

Níamey er höfuðborg Níger. Í borginni búa um 1.026.848 manns (2012) og er hún stærsta borg landsins. Borgin er stjórnar-, menningar- og hagfræðileg þungamiðja landsins.

Orðsifjafræði
Ekki er vitað með vissu hver uppruni heitisins er og eru til nokkrar tilgátur og þjóðsögur en sú fremsta er á þann veg að höfðingi Kalle-ættbálksins hafi sagt við þræla sína (þegar hann gaf þeim frelsi) Wa niammané sem þýðir takið þetta land.

Heimildir 

Borgir í Níger
Höfuðborgir
Lúanda

Lúanda er höfuðborg og stærsta borg Angóla. Borgin stendur við Atlantshaf og er því helsta hafnarborg landsins, auk þess að vera stjórnarsetur þess. Í borginni búa um 5.000.000 manns (2009).

Borgir í Angóla
Höfuðborgir
Hafnarborgir
Pretoría

Pretoría er borg í norðurhluta Suður-Afríku. Borgin er ein þriggja höfuðborga landsins og hefur stjórnsýslan aðsetur í borginni. Hinar tvær eru Höfðaborg og Bloemfontein.

Borgir í Suður-Afríku
Bloemfontein

Bloemfontein (framburður: [ˈblumfɑnˌte(ɪ)n]) er 6. stærsta borg Suður-Afríku, ein þriggja höfuðborga og aðsetur dómsvaldsins. Nafn borgarinnar merkir "blómalind" á bæði afríkönsku og hollensku. Borgin nefnist Mangaung á suður-sótó, sem að merkir "híbýli blettatígranna". Íbúar borgarinnar eru um 256.000 talsins (2011).

Borgir í Suður-Afríku
Höfuðborgir
VBScript

VBScript (Visual Basic Scripting Edition) er forritunarmál fyrir vefskoðara sem að var hannað af Microsoft og byggir á Visual Basic forritunarmálinu. Það má nota innan (X)HTML skjala og einnig eitt og sér.

Forritunarmál
Przasnysz

Przasnysz er borg í miðhluta Póllands. Íbúar voru 17.110 árið 2004.

Borgir í Póllandi
Bógóta

Bógóta (spænska: Bogotá) er stjórnarborg og stærsta borg Kólumbíu. Opinbert nafn borgarinnar er Bogotá, D.C. (D.C. stendur fyrir Distrito Capital, sem að þýðir Höfuðborgarsvæði). Í borginni búa tæpar 8 miljónir, en á öllu stórborgarsvæðinu er talið að búi tæpar 10 milljónir (2017).

Bógóta er leitt af orði úr frumbyggjamáli 'Bacatá', sem merkir þá gerð akuryrkju sem Muisca-indjánarnir prattíkeruðu.

Borgir í Kólumbíu
Addis Ababa

Addis Ababa (amharíska: አዲስ አበባ) er höfuðborg Eþíópíu. Hún er stærsta borg Eþíópíu, með íbúafjöldann 3.384.569 árið 2007. Á stórborgarsvæði hennar búa um 4,4 milljónir. Þar eru höfuðstöðvar Afríkusambandsins. Borgin er oft nefnd „pólitísk höfuðborg Afríku“ vegna sögulegs og pólitísks mikilvægis hennar fyrir heimsálfuna. Borgin er fjölmenningarleg, þar eru töluð um 80 tungumál. Íbúarnir tilheyra víðum hópi trúarlegra samfélaga. Háskólinn í Addis Ababa, Stofnun Afrískra samfélaga í efnafræði (FASC) og fjölmiðlastofnun Afríku (HAPI) eru öll í borginni.

Addis Ababa var stofnuð árið 1886 að undirlagi Meneliks 2. Eþíópíukeisara. Menelik vildi hafa stjórnsýslulegar bækistöðvar í miðju ríkis síns, sem hafði þanist talsvert út með landvinningum hans gagnvart nágrannaþjóðunum. Þar sem Addis Ababa reis var áður Orómó-þorpið Finfinne.

Landafræði 
Borgin er í 2.300 metra hæð og er grasland við rætur fjallsins Entoto. Frá lægsta punkti borgarinnar, við Bole alþjóðaflugvöllinn í 2.326 metra hæð hækkar borgin yfir 3.000 metra í fjöllunum til norðurs.

Tilvísanir

Borgir í Eþíópíu
Höfuðborgir
La Paz

La Paz (spænska: Nuestra Señora de La Paz, eða Chuquiyapu) er önnur tveggja höfuðborga Bólivíu og aðsetur stjórnsýslunnar. Árið 2012 bjuggu u.þ.b. 757.184 manns í borginni.

Borgir í Bólivíu
Súkre

Súkre (spænska: Sucre) er önnur tveggja höfuðborga Bólivíu. Í borginni hefur dómsvaldið og löggjafavaldið aðsetur, á meðan að stjórnin hefur aðsetur í La Paz. Í borginni búa u.þ.b. 300.000 manns (2011).

Borgin sem áður var nefnd La Plata, var gefið nýtt nafn um leið og hún var gerð að höfuðborg árið 1839, og látin heita eftir þjóðarhetjunni Antonio José de Sucre..

Borgir í Bólivíu
Abuja

Abuja er höfuðborg Nígeríu. Á stórborgarsvæði hennar búa um 2,4 milljónir manns (2015). Þegar það var tekin ákvörðun um að breyta um höfuðborg í landinu árið 1976 (þáverandi höfuðborg var Lagos) var ákveðið svæði nálægt miðju landsins. Abuja er dæmi um tilbúið samfélag.

Borgir í Nígeríu
Höfuðborgir
Karakas

Karakas (Spænska: Caracas, opinberlega: Santiago de León de Caracas) er höfuðborg Venesúela. Íbúar Karakas eru um 2 milljónir (2017) talsins (3 milljónir á stórborgarsvæðinu). Borgin er stærsta borg landsins. 

Borgin liggur í samnefndum dal við fljótið Guaire í norðurhluta landsins milli strandfjallanna Cordillera de la Costa. Byggð er í um 750-1150 metra hæð.

Ein hæsta morðtíðni í heimi er í Karakas.

Heiti 
Ekki er vitað með vissu hvað liggur að baki nafninu og eru uppi fáeinar tilgátur. Þær tvær helstu eru að í upprunalega óstytta nafninu Santiago de León de Caracas sé Santiago til heiðurs Jakobs eldri (sp. Santiago el Mayor), postula og verndardýrlings Spánar sem mælti fyrir nýlenduverkefnum; León, ættarnafn landstjóra svæðisins á tímabilinu, Ponce de León; og Caracas sem tilvísun í frumbyggjanna sem þar voru fyrir stofnun borgarinnar.

Önnur tilgáta gengur út á að „Caracas“ sé leitt af blómi sem hinir öndverðu íbúar kölluðu caraca og sem fannst í miklum mæli í dalinum þar sem í dag borgin er.

Tilvísanir

Borgir í Venesúela
Windhoek

Windhoek er höfuðborg Namibíu. Borgin er staðsett í Khomas héraði og í henni búa 322.500 manns (2011). Borgin gegnir mikilvægu hlutverki í sauðskinnsviðskiptum landsins.

Borgir í Namibíu
Höfuðborgir
Alsdorf

Alsdorf er bær í vesturhluta Þýskalands, u.þ.b. 50 km vestan af Köln og 10 km austan hollensku landamæranna. Árið 2015 bjuggu þar 46.880 manns.

Borgir í Þýskalandi
Hrein algebra

Hrein algebra eða abstrakt algebra er grein stærðfræðinnar sem fæst við athuganir á algebrumynstrum, grúpum, baugum, sviðum, mótúllum og vigurrúmum. Hrein algebra er gjarnan kölluð algebra, en hún er aðskild einfaldri algebru sem snýst aðalega um að leysa jöfnur með óþekktum stærðum og er kennd á grunnskóla– og framhaldsskólastigi. 
Hrein algebra er mikið notuð í nútímastærðfræði og stærðfræðilegri eðlisfræði, svo dæmi séu nefnd er Lie algebra notuð í kennilegri eðlisfræði og önnur svið stærðfræðinnar svo sem algebrutalnafræði, algebrugrannfræði og algebrurúmfræði notast við hreina algebru.

Hrein algebra